# Expedició 15

L'Expedició 15 va ser la quinzena estada de llarga durada a l'Estació Espacial Internacional. Quatre membres de la tripulació van participar en l'expedició, tot i que per a la majoria de la durada de l'expedició només tres estaven a l'estació en un moment donat. Durant l'Expedició 15, l'Integrated Truss Structure de l'EEI va ser ampliat en dues ocasions: el STS-117 va transportar l'estructura S3/S4, i el STS-118 la S5.

## Tripulació

| Posició | Primera Part (D'abril a juny de 2007) | Segona Part (Juny a octubre de 2007) |
| Comandant | Fiódor Iurtxikhin, RSA Segon vol espacial | Fiódor Iurtxikhin, RSA Segon vol espacial |
| Enginyer de vol 1 | Oleg Kótov, RSA Primer vol espacial | Oleg Kótov, RSA Primer vol espacial |
| Enginyer de vol 2 | Sunita Williams, NASA Primer vol espacial | Clayton Anderson, NASA Primer vol espacial |

### Notes de la tripulació

L'enginyera de vol Sunita Williams va ser la primera membre de la tripulació de l'Expedició 15 en arribar. Va participar en l'Expedició 14, fins que el Comandant de l'Expedició 15 Fiódor Iurtxikhin va assumir el control de l'estació. Williams va arribar a l'estació l'11 de desembre de 2006, a bord del Transbordador Espacial Discovery en la missió STS-116. Iurtxikhin i l'enginyer de vol Oleg Kótov van arribar el 9 d'abril de 2007 a bord d'una Soiuz TMA-10.
En el 26 d'abril de 2007, la NASA va anunciar que Williams tornaria a la Terra en la missió STS-117, gràcies al Transbordador Espacial Atlantis, en comptes del STS-118 com s'havia programat originalment. Williams va ser substituïda per Clayton Anderson, que va arribar a l'estació per un vol del Atlantis, que es va acoblar el 10 de juny de 2007.
L'Expedició 15 va finalitzar la seva missió després que el Comandant de l'Expedició 16 Peggy Whitson va arribar a l'estació a bord d'una Soiuz TMA-11, i es va fer oficial en la cerimònia de comandament que es va dur a terme el 19 d'octubre de 2007.

## Tripulació de reserva

* Roman Romanenko: Comandant – RSA
* Mikhaïl Kornienko: Enginyer de vol – RSA
* Gregory Chamitoff: Enginyer de vol – NASA (per Anderson)

## Paràmetres de la missió

* Llançament: 7 d'abril de 2007 17:31 UTC
* Acoblament: 9 d'abril de 2007 07:10 UTC
* Desacoblament: 21 d'octubre de 2007 07:14 UTC
* Aterratge: 21 d'octubre de 2007 10:46 UTC
* Zona d'aterratge: Ballistic Trajectory Landing Site al nord-est d'Arkalik
El 21 d'octubre de 2007, després de la separació de la càpsula Soiuz TMA-10, el Control de la Missió de Moscou va informar que la Soiuz va entrar en una trajectòria balística, que va resultar en un aterratge a 340 quilòmetres de la zona destinada a l'aterratge del Kazakhstan. L'aterratge va tenir lloc sense incidents, a les 10:55 UTC, tots els membres de la tripulació estaven fora de la càpsula, i el vehicle va ser assegurat. Fins aleshores, l'única vegada que un aterratge de Soiuz va resultar en una trajectòria balística va ser en l'aterratge del Soiuz TMA-1, de l'Expedició 6. Una altra trajectòria balística va tenir lloc en l'aterratge del Soiuz TMA-11 en el 19 d'abril de 2008 per a l'Expedició 16.

### EVAs

* EVA 1: 30 de maig de 2007 – Iurtxikhin/Kótov, 5 hores, 25 minuts.
* EVA 2: 6 de juny de 2007 – Iurtxikhin/Kótov, 5 hores, 37 minuts.
* EVA 3: 23 de juliol de 2007 – Iurtxikhin/Anderson 7 hores, 41 minuts.

## Referències

* ↑ NASA. «NASA Announces New International Space Station Crew». NASA, 2006. Arxivat de l'original el 4 de gener 2008. [Consulta: 21 octubre 2007].
* ↑ NASA. «NASA to Rotate Station Astronauts on Next Shuttle Mission». NASA. Arxivat de l'original el 2010-07-16. [Consulta: 19 febrer 2013].
* 1 2 William Harwood. «Soyuz capsule makes 'ballistic' descent to Earth». CBS News – Spaceflight Now, 2007. Arxivat de l'original el 9 de març 2021. [Consulta: 21 octubre 2007].
* ↑ «Soyuz Craft Lands Safely in Kazakhstan». Associated Press. ABC News [Consulta: 21 octubre 2007].
* ↑ William Harwood. «Whitson describes rough Soyuz entry and landing». Spaceflight Now, 2008. [Consulta: 12 juliol 2008].
* ↑ NASA. «Spacewalk Complete, Debris Panels Installed». National Aeronautics and Space Administration, 2007. Arxivat de l'original el 9 d’octubre 2008. [Consulta: 21 octubre 2007].
* ↑ NASA. «Cosmonauts Wrap Up Debris-Panel Spacewalk». NASA, 2007. Arxivat de l'original el 14 d’octubre 2008. [Consulta: 21 octubre 2007].
* ↑ NASA. «Station Crew Winds Up Ammonia Reservoir Jettison Spacewalk». NASA. Arxivat de l'original el 25 de febrer 2020. [Consulta: 23 juliol 2007].
* ↑ spaceflightnow.com. «Expedition 15: EVA highlights», 24-07-2007. Arxivat de l'original el 14 de febrer 2010. [Consulta: 19 febrer 2013].

## Enllaços externs

* «NASA – International Space Station Expedition 15». NASA. Arxivat de l'original el 2012-05-04. [Consulta: 19 febrer 2013].
* «EXPEDITION FIFTEEN (ISS-15)». S.P.Korolev RSC Energia. Arxivat de l'original el 2007-04-27. [Consulta: 19 febrer 2013].
* «ISS: Expedition 15». SPACEFACTS.
* 04/04/07: Soyuz Assembly Complete: Expedition 15 to Launch on April 7. Arxivat 2007-05-26 a Wayback Machine. Inclou tots els informes de la ISS des de 2003.
* Expedition 15 Photography Arxivat 2013-02-16 a Wayback Machine.